Unió de Pagesos lamenta les inundacions al Delta de l'Ebre i avisa dels efectes que això podria provocar - Imagina Ràdio\nAl Maresme i al Baix Llobregat el temporal ha afectat infraestructures i cultius, principalment d'hortalissa\nCamps d'arròs afectats per la inundació marítima del temporal Glòria a la zona de la Marquesa, al Delta de l'Ebre. Imatge del 21 de gener de 2020. ACN\nUnió de Pagesos vol mostrar la seva solidaritat amb els afectats i la seva preocupació pels efectes de l’entrada d’aigua de mar que aquest dimarts ha negat milers d’hectàrees de conreu d’arròs a la zona del Delta de l’Ebre.\nEn aquests moments, el sindicat està a l’espera que finalitzi l’episodi de tempesta per poder fer una valoració definitiva dels danys i poder prendre les mesures necessàries. A manca de disposar de dades definitives, però, el sindicat alerta que l’entrada d’aigua salada als arrossars pot comportar greus perjudicis de cara a la collita de les properes campanyes.\nAixí mateix, Unió de Pagesos expressa també el seu malestar per la manca d’actuacions de protecció a la zona del Delta de l’Ebre, ara tant greument afectada pel temporal, per part de les administracions. Una manca de mesures a la qual també s’hi ha d’afegir la falta d’un consens ampli els darrers anys en l’àmbit territorial per impulsar mesures i infraestructures que permetin preservar aquest espai natural. Com s’ha vist clarament arran del pas de la tempesta Gloria, el Delta no pot esperar més.\nUnió de Pagesos lamenta també els nombrosos efectes que el temporal Glòria ha deixat en altres zones agrícoles catalanes, com és el cas de les comarques del Maresme i del Baix Llobregat. En aquests casos, el sindicat alerta d’afectacions de diferent grau tan en el cultiu d’hortalisses com en les infraestructures dels camps de conreu\ncollita delta de l'ebre efectes sindicat temporal Glòria unió de pagesos


Cementiri de Pneumàtics: Lectures: Bola de Drac (edició definitiva) 10\nLectures: Bola de Drac (edició definitiva) 10\nContinuem amb la ressenya de Bola de Drac en la seva edició definitiva amb el 10è volum dels 34 que la formen, i entrem en la que per a molts (i com a mínim per a mi) és la millor saga de la part de la història en què en Goku és petit, que més o menys coincideix amb el que a causa de la sèrie televisiva coneixem com a "Bola de Drac" sense la zeta.\nAl volum anterior acabava el 22è Gran Torneig de les Arts Marcials amb la tràgica i impactant mort d'en Krilín, el segon personatge bo que moria en aquest còmic (després d'en Bora, el pare de l'Upa) i el primer si tenim en compte només els personatges més importants.\nÉs evident que de seguida vam pensar en les boles de drac i sabíem que tard o d'hora el nostre amic ressuscitaria, però va ser dolorós igualment. I aquí en Goku se'n va esperitat a venjar el seu condeixeble i millor amic, en el que és l'inici de la saga d'en Cor Petit.\nAl principi no ho sabem, però el primer enemic amb què s'enfronta el protagonista és en Tamborí, fill-creació d'en Cor Petit, que li clava una pallissa inesperada i el deixa estabornit, a més de matar el Núvol Kinton.\nAquest paio es dedica a assassinar els lluitadors que apareixen al registre dels participants a les diverses edicions del Gran Torneig de les Arts Marcials, després anirem sabent per què, i això ens dóna l'oportunitat de tornar a veure algunes cares conegudes dels primers volums de la col·lecció, encara que sigui per a assistir a les seves terribles morts.\nEn aquest volum coneixerem també algun nou personatge bo, concretament en Iajirobai (així s'ha transcrit en aquesta traducció), un paio que es quedarà fins al final de la història i que es caracteritza pel seu aparent egoisme, la seva mandra i la seva covardia en segons quines situacions.\nAquí el veurem lluitar amb en Goku perquè aquest se li ha cruspit un peix que estava rostint, i a més duu penjada al coll una bola de drac, que curiosament té un fil que la travessa quan, en teoria, això és físicament impossible. Un dels molts errors de guió del mestre Toriyama.\nAmb les forces recuperades gràcies a l'àpat, en Goku tindrà l'oportunitat de tornar a lluitar contra en Tamborí, que despatxa ràpidament i mata amb un potent kamehame-ha, després que en Iajirobai, al seu torn, també venci amb facilitat el segon dels monstres d'en Cor Petit, en Timbal.\nSorprès per la facilitat amb què han caigut dues de les seves creacions, en Cor Petit en persona (que en aquesta traducció ja no es diu "Satanàs Cor Petit Gran Rei dels Dimonis", si més no en aquest volum) decideix lluitar contra aquest marrec que li ha assassinat dos "fills" i després de ser agafat per sorpresa dóna la volta al combat i en Goku torna a quedar fet un nyap, per segona vegada en molt poc temps.\nEn Pilaf i companyia, que van apareixent durant la infantesa d'en Goku una vegada per saga, sempre entre Grans Tornejos de les Arts Marcials, són pràcticament inofensius però sempre aconsegueixen provocar maldecaps als nostres amics, i en aquest cas la fan ben grossa en haver ressuscitat aquest temible enemic llegendari amb l'esperança de repartir-se la Terra amb ell.\nAmb en Goku donat per mort per part dels seus amics només en Ten Shin Han, en Chaos (o Xaos) i el Follet Tortuga tenen alguna opció remota de defensar el planeta tot reunint les boles de drac per tal d'evitar que ho faci el seu enemic, i és així com veiem, per primera vegada, el Mestre Mutenroshi lluitant fora d'un torneig, quan li aplica a en Cor Petit la tècnica amb què el seu propi mestre, en Mutaito, el va tancar en una olla tantíssims anys enrere i de la qual en Pilaf el va alliberar. I aquesta tècnica, l'única cosa que fa por a en Cor Petit, és el que fonamenta el seu pla de destruir tots els lluitadors forts de la Terra.\nPerò la mafuba, nom japonès de l'atac que aquí s'ha traduït com a olla per tancar el dimoni i que a la televisió anomenaven "el Tornado Verd" (o "el Tornado Obert", ja que fonèticament no quedava clar), falla i el Follet Tortuga mor debades, perquè es tracta d'una tècnica que mata aquell qui l'executa. El seu sacrifici, doncs, no serveix de res. Mentrestant, en Ten Shin Han s'ho ha de mirar paralitzat pel propi Follet Tortuga, que el volia protegir, com també ha de veure la mort d'en Chaos en el seu intent fallit d'avançar-se al dimoni per tal de demanar al drac Shenron que acabi amb ell.\nPer si tots aquests impactes no havien estat prou, en Cor Petit aconsegueix fer realitat el seu desig de tornar a ser jove i recuperar la força que tenia tant de temps abans, i a tall d'agraïment mata el drac, cosa que no ens havíem imaginat mai que passaria i que, en principi, frustra les possibilitats de tornar a veure amb vida els personatges morts.\nTot un gir cruel, fosc i dramàtic a Bola de Drac, que a partir de llavors encadenaria sagues amb enemics cada cop més forts i despietats i on sempre, sense excepció, es produirien morts tràgiques que ens tindrien amb l'ai al cor.\nSabem que en Goku ho resoldrà, perquè veiem com, acompanyat per en Iajirobai, fa un nou ascens a la Torre Sagrada per tal d'esdevenir més fort, escena que ens serveix també per a veure l'Upa i el seu pare, ara sans i estalvis.\nI serà un combat èpic, amb escenes inoblidables, però això és quelcom que ja veurem arribat el moment, és a dir al volum 11 d'aquesta edició definitiva de Bola de Drac.\nEtiquetes de comentaris: akira toriyama, Bola de Drac, Cor Petit, Edició definitiva, Iajirobai, Lectures, Pilaf, Satanàs Cor Petit Gran Rei dels Dimonis, Tamborí, Timbal, Yajirobai\nLlop Segarrenc 14 de maig de 2013 a les 12:39\nTambé ho vaig dir a la darrera entrada del manga que ara començaven a aparèixer personatges foscos amb arguments foscos.\nPerò anem a parlar de la traducció. Comencem pels dimonis.\n- Tamborí - Nom correcte: Tambourine = Pandereta\n- Timbal - Nom correcte: Cymbal = Plateret\nNo és que tradueixin els noms, si no que reben el nom d'un altre instrument.\nRespecte el Cap dels dimonis, el nom original és Piccolo Daimaô. Com que a nosaltres ens va arribar primer l'anime, fou anomenat Satanàs Cor Petit.\nDaimaô, literalment vol dir: Gran Rei Dimoni, s'entén doncs el terme "Satanàs". Al manga però van decidir és "Gran Rei dels Dimonis", molt més correcte al meu entendre, que "Satanàs".\nAra bé com que l'anime es va venir de França, un es pregunta per que els seus traductors van decidir canviar-li el nom "Piccolo" a "Petit Coeur" (Cor Petit)?\nEls hi devia fer ràbia o urticaria que el nom de dolent dolentot trigués un nom italià. No ho sé la veritat.\nRespecte en "Iajirobai", a part del canvi de la sil·laba inicial que hauria de ser una "YA", no entenc el perquè del canvi de la útlima "Bai" que hauria de ser "Bê" (=Yajirobê, ヤジロベー).\nRespcte el/la Mafuba, hi ha un moment, pàgina 19, que si que diuen una traducció correcta "ONA per tancar el dimoni". Jo per mi que majoritàriament quan es va fer la traducció, es van embolicar amb el recipient i així majoritàriament s'anomena "OLLA per tancar el dimoni". Mencionar que el recipient pot ser qualsevol que es pugui tancar d'una manera més o menys hermètica.\nMoroboshi 14 de maig de 2013 a les 12:43\nSí, si hi estic d'acord i conec aquests problemes. El que dic és que posats a seguir l'anime, el segueixes del tot o no el segueixes, però no a mitges.\nPer cert, "piccolo" em sona que també era un instrument, i si fos així tindria coherència.\nÉs evident, però, que no és una traducció perfecta ni de bon tros, per molt "definitiva" que sigui l'edició. És una llàstima que no se n'encarregués l'equip Marc Bernabé/Verònica Calafell, que sí que va traduir aquella edició especialíssima del 20è aniversari.\nUnknown 15 de maig de 2013 a les 13:51\nEfectivament, el nom original d'en Satanàs Cor Petit també és un instrument, un flautí. ;)\nBona ressenya i gran època de Bola de Drac.


El Col·legi de Periodistes torna als tribunals contra els blocs electorals\nEscrit per Col·legi de Periodistes de Catalunya\tdimecres, 18 de maig de 2011 21:52\nLa Junta del Col·legi de Periodistes de Catalunya ha decidit impugnar una instrucció de la Junta Electoral Central (JEC) que consagra els blocs electorals. Per a la Junta, “està en joc la defensa de la llibertat d’informació i el dret fonamentals de la ciutadania a rebre una informació lliure, també durant la campanya electoral”.\nLa Junta ha decidit impugnar aquesta instrucció “per coherència amb la nostra oposició a equiparar la informació electoral amb la propaganda política”. El Col·legi de Periodistes lamenta que “es posi en dubte la feina professional i es continuï justificant la prohibició d'utilitzar plenament els criteris informatius habituals durant el període electoral, substituint-los per criteris de propaganda electoral”.\nLa Instrucció 4/2011 de 24 de març de la JEC interpreta l’article 66 de la Llei Orgànica de Règim Electoral General i fixa el criteri de proporcionalitat del temps d’informació dedicat a cada partit polític o coalició segons els resultats obtinguts en les eleccions anteriors – i l’ordre de les informacions segons els plans de cobertura-, i no seguint els criteris periodístics habituals.\nAmb anterioritat, el Tribunal Constitucional –després que el Suprem declarés que els col·legis professionals no estàvem legitimats per recórrer-, va acordar no admetre el recurs d’empara interposat pels col·legis de periodistes de Catalunya i Galícia, contra l’acord de la Junta Electoral Central de 14 de febrer de 2008, relatiu a la imposició dels denominats blocs d’informació electoral en la cobertura informativa de RTVE durant la campanya de les eleccions generals de 2008. La citada resolució no es va pronunciar sobre el fons de l’assumpte sinó que es basava en motius de caràcter formal, en el marc d’una interpretació restrictiva de l’admissió dels recursos d’empara.\nEn conseqüència, les resolucions judicials dictades en aquest procés no impedeixen la impugnació d’eventuals acords que pugui dictar la Junta Electoral Central en el futur i, per tant, el Col·legi de Periodistes de Catalunya manifesta la seva voluntat de continuar promovent totes les actuacions que siguin necessàries per tal d’oposar-se a la vulneració de la llibertat d’informació que comporta la imposició dels blocs informatius electorals.\nRambla de Catalunya 10, pral.\nTenim 1159 persones visitants en línia\nVisites del contingut : 25549327


Gran inversió de l'Ajuntament de València per a aconseguir l'accessibilitat en les dependències municipals - EN VALENCIÀ - El Turista Digital - Opennemas newspapers - CMS periodico digital - Online service for digital newspapers\n0205 Obres accessibilitat\nGran inversió de l'Ajuntament de València per a aconseguir l'accessibilitat en les dependències municipals\nEl regidor de Govern Interior, Sergi Campillo, ha explicat que l’Ajuntament de València ha invertit al llarg dels últims tres anys i mig cinc milions d’euros en obres per fer accessibles edificis municipals. A més, el regidor ha dit que el consistori ja ha començat les obres per adaptar el Centre Municipal de Joventut Portal Nou, el Centre d’Ocupació Municipal Isabel de Villena, l'hemeroteca Lluis Fullana i l'alcaldia del Perellonet.\n| AGENCIAS 05 de Febrero de 2019 (15:00 h.)\nTAGS: VALÈNCIA ACCESIBILITAT\nDe fet, les obres dels dos primers edificis, el Centre Municipal de Joventut Portal Nou i el Centre d’Ocupació Municipal Isabel de Villena, estan ja a punt de finalitzar, mentre que les de les altres dos dependències es preveu que començaran en breu. Les intervencions en el Centre Municipal de Joventut Portal Nou consistixen en l'eliminació de l'escala de l'accés des de l'exterior, la incorporació d'un nou lavabo adaptat d'ús públic i una nova distribució de la biblioteca, dos llocs de treball, aula multiusos i magatzem.\nLa intervenció en el COM Isabel de Villena pretén eliminar l'escala de l'accés exterior i reforçar la porta existent, que presentava signes de deteriorament. També s'adapta el lavabo a la normativa d'accessibilitat, substituint els aparells sanitaris antics per altres de nous, i es repara l'enrajolat i el paviment. Es canvia també el sentit d'obertura de la porta de fusta existent.\nD’altra banda, la intervenció en l'hemeroteca Luis Fullana i Mira consistirà en la incorporació d'una nova cabina de lavabo adaptada al nucli de lavabos de planta primera. S'instal·la també nova xarxa de sanejament, il·luminació, així com accessoris i senyalització. I es redistribuix també la cambra de neteja.\nFinalment, la intervenció en l'alcaldia del Perellonet consistirà en l'adaptació del lavabo existent per un altre adaptat. Es substituiran els sanitaris antics per altres nous, i es repararà l'enrajolat i el paviment. Es canviarà també el sentit d'obertura de la porta de fusta existent.\nTal com ha explicat el regidor de Govern Interior, Sergi Campillo, «es tracta que les persones amb dificultats de mobilitat puguen accedir als edificis municipals amb les mateixes garanties que la resta de la població. Durant este mandat hem realitzat moltes obres d'accessibilitat als edificis municipals, ja que estem decidits a complir la nova legislació». «Estes són les últimes obres que des de la Regidoria fem en el mandat –ha continuat el regidor- però abans hem fet desenes d'intervencions en edificis municipals». Campillo ha informat que s’han invertit cinc milions d'euros en obres d'accessibilitat i en reforma d'edificis. «L'Ajuntament de València està compromés amb tot allò que correspon a l'accessibilitat», ha conclòs el regidor.


150 Aniversari – Fundació Casa Asil de Sant Andreu de Palomar\nLa celebració dels 150 anys de la Fundació l’entenem “com una oportunitat única per donar a conèixer i difondre el nostre projecte, acostar-lo a més persones, entitats i institucions, aconseguir que el comparteixin i contribuir a teixir xarxa i que nous col·laboradors ens vulguin acompanyar a fer-lo real”.\nEls missatges que volem apareguin en cada acte en funció del seu caràcter i en consonància amb el mateix, son:\nLa fundació i la voluntat de projectar-se al futur, a partir dels nostres orígens i història.\nLa fundació, com a espai on conviuen infants, joves i gent gran.\nLa fundació com a entitat de serveis, sense afany de lucre.\nLa fundació i la seva particular manera de fer: l’escolta activa, la participació, la pluralitat i la transversalitat.\nLa fundació i el seu arrelament al barri.\nActes celebrats durant el 150 aniversari\naicpAjuntamentcom a casafundaciórecercaresidènciavidaxerradaformacióquvitectreballadorsasilbarridonacionselmeugradesorraGiving Tuesdayhistòriaintergeneracionalmicromecenatgemigranodearenarutasafasant andreusocialsolidari150 anysaniversaricloendafestamalbaratamentparròquiapont alimentarirebostGran DissabteÒmnium CulturalEquadortrencan fabraexposiciófotografiacaminadainauguracióampabotifarradamaratótv3festa majortramuntana150missa\n11:00 TO 14:00 14 de novembre de 2015\nInauguració dels actes del 150è aniversari d...\nResidència i Centre de Dia – Escola Sagrada Família * * *\nCarrer del Pont, 3 / Agustí i Milà 72,82 baixos\n11:00 TO 14:00 12 de desembre de 2015\nRuta històrica pel barri de Tramuntana de San...\nPassejada per barri de Tramuntana de Sant Andreu de Palomar rememorant i descobrint els orígens dels noms i la història dels carrers. Activitat organitzada conjuntament amb el Centre d’Estudis Ignasi Iglésias, a càrrec de Jordi Petit, historiador i ...\nPl. Orfila (inici del recorregut)\n13:30 12 de desembre de 2015\nBotifarrada solidària per la Marató de TV3\nL’AMPA del SAFA conjuntament amb la Fundació, organitzen una botifarrada solidària per col·laborar amb la Marató de TV3. L’edició d’enguany es dedicarà a la diabetis i l’obesitat, les malalties metabòliques més freqüents a...\nCol·legi Sagrada Família de Sant Andreu de Palomar\nOBERT A TOTHOM. TIQUETS: 4.50€ - 6€\n18:30 TO 19:30 28 de gener de 2016\nExposició fotogràfica: Valors senzills i pos...\nLa trobareu al Club Natació Sant Andreu fins el 7 de juny ! Tendresa, alegria, il·lusió, sorpresa,… aquests són alguns dels valors senzills i positius que nodreixen el dia a dia de la Fundació. Us convidem a ser partícips d’aquesta mirada c...\nAgustí Milà, 72-82\n18:00 TO 20:00 9 de febrer de 2016\nXerrada-col·loqui sobre “L’espiritual...\nVoleu tenir una visió integral de la gent gran, tenint en compte factors com el seu context sociocultural i la seva comunitat espiritual? Us convidem a una xerrada-col·loqui a l’Auditori de la Fundació sobre “L’espiritualitat de la g...\nAuditori Casa Asil AGUSTÍ MILÀ, 72-82\n11:00 TO 12:00 23 de febrer de 2016\nPregària de la gent gran\nAmb la col·laboració de Joan Manel Bajo, responsable de la Pastoral de la Salut de Catalunya.\nCapella Casa Asil. AGUSTÍ MILÀ, 72-82\n19:00 23 de març de 2016\nExposició 150è Aniversari de la Fundació Ca...\nDel 23 de març al 22 d’abril L’exposició vol ser un viatge visual i documental que expliqui la història de la Fundació i la seva relació amb Sant Andreu de Palomar. La mostra recollirà fotografies, plànols, objectes i documentació, tant de...\nPlaça Can Fabra\n09:00 TO 17:30 31 de març de 2016\nVIII Jornades Quvitec\nLa Jornada tècnica de Quvitec que enguany tindrà lloc a l’auditori de la Fundació Casa Asil de Sant Andreu de Palomar, està orientada principalment a professionals de la rehabilitació, com fisioterapeutes i terapeutes ocupacionals i té com a princ...\n10:00 TO 14:00 10 d'abril de 2016\nCamina amb la Fundació\nApunta-t’hi! Camina amb la Fundació Diumenge dia 10 d’abril et convidem a caminar amb nosaltres. A caminar amb els nois i noies del Col·legi Sagrada Família. A caminar amb els residents de la Casa Asil. A caminar amb els i les treballadores de ...\nPlaça Miquel Casablancas i Joanico\nActivitat Gratuïta. Inscriu-t'hi!\n19:15 21 d'abril de 2016\nPresentació del llibre “Crònica de la ...\nUs convidem a venir a la presentació del llibre “Crònica de la Casa Asil. Dates i dades per a la seva història (1865-2015)”. El llibre és una segona edició revisada i actualitzada del que es va editar el 1994. S’hi narra el dia a...\nAuditori Can Fabra\nRevetlla de Sant Joan a la ...\nUn divendres diferent: visi...


Aterratge a Mart | Tres i vint-i-dues\nEl marcià que investigava l’art a la Terra ha aconseguit arrancar la nau. Ha fet grans descobertes sobre artistes contemporanis. Les creacions que ha vist no mereixen ser ombra ni bes d’amagat. Però no espoliarà l’art terrícola. Això no seria comprés a Mart. Gairebé havia començat a sentir que era hora de tornar a casa quan l’aparell gemegà breument despertant-lo del viatge interior.\nL’últim senyal de ràdio del dia tretze era tènue, però venia de casa. Li demanaven tornar, s’entrellegia sota les interferències. Havia de parar a posar combustible, fer unes soldadures, no pensava que la nau resistís l’últim viatge. Volies vindre a buscar-me, però jo encara no m’havia cordat la última sabata.\nEn un minut estic amanit!… i desaparegueres a l’horitzó.\nLa nau quasi no es despegava de la línia de mar, però en un últim intent de caure, s’encaminà per fi tremolosa al seu destí.\nCom si els qui pressionen pogueren comprendre. Quan més constrenyen és quan es pot resistir. Això m’has ensenyat.\nÉs la única manera! Escridassava el món de les bones costums.\nNo queda alternativa! Imprimien les grans rotatives (dixit).\nPerò aquella si hi era, l’alternativa de la nau envellida per les aventures. Només havia d’arrancar-la, però gairebé li quedava empenta. En l’últim alè, i trencant com al llarg de tota l’aventura alguns rellotges de sorra, ja ha aterrat a Mart. Un viatge seré, net. Directe.\nArriba quan la festa de benvinguda ha retirat les garlandes. Aparcada, espera, i una lleu brisa llunyana li porta l’olor de croissants recentment cuits. És de nit. És tard i fa fred.\nDesprés del breu descans ha sortit el sol, i el navegant esgotat que gairebé no ha desfet equipatges s’ha disposat a reparar la nau de nou. Aquesta nau que ho ha pogut tot, i que ara cerca l’últim impossible que l’honrarà, esdevenint nau de naus. Cap camí és difícil tot i vehicles vells. Les antenes es desdoblen fora del barret, i ara que ja està a Mart pot mostrar-les. Està en casa. No vol comprar cotxe, ni tindre gos. I somriurà a totes les sogres simpàtiques dels altres.\nMés sorra a les butxaques\nEl pes del fred\nLa roba que portes


Forcades porta a Manresa el debat ciutadà sobre la nova democràcia - Regió7 :: El Diari de la Catalunya Central\nForcades porta a Manresa el debat ciutadà sobre la nova democràcia\nLa Marxa Som va aplegar divendres a la Plana de l'Om poc públic en l'acte central a la comarca\nzeynabu said xixons | manresa 01.08.2016 | 08:41\nAspecte de l´auditori de la Plana de l´Om de Manresa, amb mig centenar de persones salvador redó\nLa columna de Ponent de la Marxa Som va arribar divendres a Manresa. Una cinquantena de persones es van reunir per debatre sobre el plantejament "No hi ha revolució social més gran que prendre la paraula com a poble per decidir". Al llarg de la jornada, els participants van opinar sobre el model de democràcia participativa i es va plantejar un diàleg assembleari sobre com construir un futur estat català.\nEn l'acte celebrat a l'auditori de la Plana de l'Om ahir a la tarda, l'Ajuntament de Manresa els va donar la benvinguda oficial, després que els caminants haguessin visitat durant el dia la Seu i la Cova de Sant Ignasi. Mireia Estefanell, primera tinent d'alcalde, va recordar que perquè existeixi la democràcia plena i socialment justa és necessari que les persones puguin prendre decisions. A més, va subratllar que des de les institucions cal "mantenir un escolta activa de la ciutadania".\nTeresa Forcades, ànima impulsora de la marxa, va parlar de la identificació que existeix entre l'acció de votar i la democràcia. "Jo crec que anar a votar és una condició sine qua non perquè hi hagi democràcia, però no és una condició suficient".\nForcades va explicar dos aspectes que considera bàsics perquè hi hagi una democràcia real. "Abans d'anar a votar hi ha d'haver una deliberació pública amb una informació completa i plural", va explicar.\nDesprés de l'acte de votar ha d'existir la possibilitat de revocar. "Sense poder de revocatòria l'únic marge de maniobra és canviar el sentit del vot quatre anys després", va afirmar. A més, va recordar que aquestes tres condicions, deliberar, votar i revocar, no són cap utopia, sinó fets que ja es donen en diversos països. En la seva intervenció, Forcades va emfatitzar la necessitat d'una democràcia participativa: "la voluntat popular està segrestada pel poder constituït", va assegurar.\nEl membre de l'ANC i activista cultural Josep Camprubí va ser l'encarregat de llegir el manifest de la marxa que proposa una nova cultura democràtica basada en la presa de decisions a través del diàleg i el consens. En acabar, Camprubí va assegurar que no es tractava d'un manifest institucional, sinó d'un "compromís personal i col·lectiu ferm per instar les institucions catalanes perquè ho duguin a terme".\nL'acte va concloure amb un exercici de democràcia participativa: uns debats assemblearis en què els presents es van distribuir per grups per debatre les propostes del manifest i extreure'n unes conclusions. Irene Alerm, que forma part de l'organització de la marxa, va explicar que la intenció d'aquesta iniciativa és "implicar-nos com a poble i tenir en compte que podem decidir".\nLes arques que han acompanyat cada una de les columnes recullen els acords i les conclusions que s'han extret dels pobles i ciutats pels quals s'han celebrat assemblees de la Marxa Som.\nLa columna de Ponent va començar a caminar el 22 de juny a Puigcerdà, i va completar divendres l'etapa número 38 de la caminada, que és el recorregut entre Santpedor fins al parc de l'Agulla, seguint bona part del Camí de la Sèquia. L'itinerari popular ha recorregut les diferents comarques de Catalunya en quatre columnes, que han de confluir demà al Monestir de Montserrat, on se celebrarà un acte final.


Viquipèdia: 250.000 articles en català - Softcatalà\nLa Viquipèdia en català, l’enciclopèdia lliure de referència a internet, ja té 250.000 articles. Aquesta fita s’ha aconseguit amb la creació de l’article «Mare de Déu del Claustre» a les 13:34 h del 29 de juny del 2010.\nL’any 2001 vam començar la Viquipèdia en català. Va ser la primera en tenir articles després de l’anglesa. La comunitat va assumir amb ganes el repte de fer un projecte on tothom tingués accés a tot el coneixement de la humanitat en català.\nNo ha estat fàcil fer créixer el nostre projecte, en situació de desavantatge al costat de llengües amb molts més parlants com ara el castellà (615.000 articles) o el francès (965.000). La Viquipèdia en català té bona salut pel que fa a participació de la societat. Però encara té molt potencial per millorar si les persones i les entitats que de fa molts anys treballen activament per crear i difondre coneixement en català s’adonen que han d’implicar-s’hi.\nAvui ja podem veure que l’esforç està donant un fruit: la Viquipèdia i els seus projectes germans que la complementen (Viccionari, Viquitexts, Viquillibres, Viquinotícies i Viquidites) s’han convertint en obres de gran qualitat que es van millorant constantment.\nActualment, la Viquipèdia en català és la catorzena versió idiomàtica en nombre d’articles, una posició més endavant que ara fa pocs mesos. Es manté en el primer lloc d’un índex que mesura la qualitat dels 1000 articles més importants, d’un total de 272 llengües. Conté 322 articles de qualitat reconeguda, com ara «Cristòfor Colom», «Pla Cerdà», «La Baronia de Rialb» o «Evolució dels mamífers».\nTota aquesta feina l’han duta a terme internautes de forma altruista. Hi ha una frase que diu que el problema de la Viquipèdia és que només funciona a la pràctica, en teoria no pot funcionar mai. Si volem que la Viquipèdia en català segueixi prosperant i estigui entre les millors, si volem que la suma de tot el coneixement humà sigui lliurement disponible, també en català, l’important és la pràctica, cal que la societat s’hi impliqui i la gent hi col·labori des de casa seva. Tothom pot ajudar-hi!


Noves afectacions a la mobilitat les properes setmanes de juny | Servei d'Informació d'Obres | El web de la ciutat de Barcelona\nNoves afectacions a la mobilitat les properes setmanes de juny\nObres. Consulteu les principals afectacions a la mobilitat de la ciutat del 5 al 20 de juny\nConsulteu les principals afectacions a la mobilitat durant les properes setmanes per les obres d'urbanització de l'avinguda Meridiana i la instal·lació d'un radar de tram al Túnel Badal, entre altres treballs.\nUrbanització de l’avinguda Meridiana\nA Sant Martí i Sant Andreu continuen les obres de reforma de l’avinguda Meridiana en el tram comprès entre el carrer Mallorca i els carrers de Navas de Tolosa i Josep Estivill.\nAquests dies, s’estaran realitzant els treballs de creuaments de calçada per canalització de serveis i l’alineació de la vorada definitiva a les cruïlles costat muntanya dels carrers de Nació, Trinxant i Tomàs Padró.\nDel 7 al 13 de juny es duran a terme els creuaments del carrer Trinxant i del carrer Tomàs Padró.\nAl carrer Trinxant, les obres ocuparan tot l’ample del carrer i l’ocupació comportarà un tall total de la cruïlla del carrer de Trinxant amb l’avinguda Merdiana. El tall es realitzarà a l’alçada del carrer de Degà Bahí, restant en atzucac i amb pas exclusiu de veïnat i serveis.\nHi haurà afectacions a la circulació de les línies de bus V25 i 192 de TMB, que es desviaran per avinguda Meridiana – carrer de Josep Estivill – carrer de Felip II – carrer de Sant Antoni Maria Claret i l’anul·lació temporal de les parades 3610 i 3611.\nAl carrer Tomàs Padró, també es farà un tall total de la cruïlla amb l’avinguda Meridiana a l’alçada del carrer Ripollès, restant en atzucac i amb pas exclusiu de veïnat i serveis. La circulació de bicis adscrites al carril, restarà anul·lada durant la setmana d’actuació.\nRadar de tram al Túnel Badal\nA Les Corts i Sants-Montjuïc continuen els treballs d’implantació d’un radar de tram al Túnel de Badal, que es preveu que finalitzin el 8 de juny. Recordem que les obres es divideixen en diferents jornades, cadascuna de les quals amb un horari i afectació diferent.\nActualment, només queden dues jornades de treballs:\nDilluns 7 de juny. En horari diürn, de 8.00 a 16.00 hores, es realitzaran treballs de fusió de FO i configuració de la xarxa. En horari nocturn, de 22.30 a 5.30 hores es faran treballs d’ajust, calibrat i proves del túnel sentit ascendent amb un tall total del túnel en sentit mar. Restaran fora de servei l’entrada 1 (Sabino Arana) i la 2 (avinguda Madrid).\nDimarts 8 de juny. En horari nocturn, de 22.30 a 5.30 hores, es faran treballs d’ajust, calibrat i proves del túnel en sentit ascendent amb un tall total del túnel en sentit muntanya. Restaran fora de servei l’entrada 1 (Rbla. Badal) ) i la 2 (Carrer de Sants).\nCanalització al carrer del Torrent de les flors\nA Gràcia, es farà una canalització d’aigua al creuament a la banda mar del carrer del Torrent de les Flors amb Sant Lluís. Està previst que l’actuació es divideixi en dues fases:\nFase 1. Del 7 al 19 de juny amb ocupació de les voreres adjacents al creuament i desviaments dels vianants per la vorera contrària.\nFase 2. Del 12 al 19 de juny amb ocupació i tall total del carrer del Torrent de les flors. Es farà el desviament de la circulació pel carrer de l’Encarnació. Quedarà afectada la línia 116 de TMB, que traslladarà temporalment la parada 2020 a la número 2480 de la línia 114.\nReparació de paviment al carrer de la Reina Amàlia\nAl districte de Ciutat Vella s’han d’efectuar un seguit de reparacions als paviments de la urbanització del carrer de la Reina Amàlia en l’àmbit de la Plaça Folch i Torres.\nEn la fase 2 de les obres, del 7 de juny al 5 de juliol, està previst que es realitzi el tram del carrer entre el pàrquing del número 31 i fins al final de la plaça per la banda mar.\nEls treballs comporten un tall total del carrer amb algunes afectacions al trànsit:\nEl carrer de la Reina Amàlia restarà en atzucac des de l’alçada del carrer de Sant Pau.\nS’invertirà el sentit de circulació del tram del carrer de la Reina Amàlia entre els carrers de la Cera i de la Lleialtat.


El Pi sol·licita la compareixença urgent dels consellers Juan Pedro Yllanes i Martí March al Parlament\n18 octubre 2021 16:24\nEl Grup Parlamentari El Pi ha enregistrat, per via d'urgència, les sol·licituds de compareixença del vicepresident del Govern i conseller de Transició Energètica i Sectors Productius, Juan Pedro Yllanes, i del conseller d'Educació, Universitat i Recerca, Martí March, al Parlament de les Illes Balears. El Pi demana que Yllanes i March informin sobre la situació actual i futura del comerç, la indústria i la innovació de les Balears i del Curs Escolar 2019-2020, respectivament, arran de l'emergència sanitària generada per l'expansió de la COVID-19.\nAquests dos darrers dies s'han conegut dues notícies dramàtiques per a les Illes Balears: per una banda, la crisi sanitària del coronavirus tendrà un impacte del 31,6% sobre l'economia de l'arxipèlag- xifrat en 9.273 milions d'euros, estima el Govern- i, per altra banda, més d'un 10% del petit comerç ja no tornarà a aixecar la barrera després d'aquesta crisi.\nSegons la portaveu parlamentària d'El Pi, Lina Pons, "és indispensable que el màxim responsable polític en matèria comercial, el conseller Juan Pedro Yllanes, comparegui de forma urgent a la cambra autonòmica per donar resposta als més de 60.000 treballadors, ara inactius, que ocupa el petit i mitjà comerç de les Illes". "El sector necessitarà, ara més que mai, que l'administració balear sigui una aliada i prengui mesures ràpides i contundents per garantir-ne la viabilitat i continuïtat", reivindica Pons.\nLa formació aposta, també, perquè el conseller Martí March resolgui, en seu parlamentària, tots els dubtes que giren entorn d'una possible pròxima obertura dels centres educatius de les Balears, així com sobre les conseqüències que l'ajornament de les dates de les proves d'Avaluació de Batxillerat per a l'Accés a la Universitat (PBAU) i la modificació del model de prova han provocat.\n"El Grup Parlamentari El Pi està realment preocupat per la impossibilitat o gran dificultat que tenen molts d'alumnes a l'hora de seguir el curs escolar per via telemàtica- es comptabilitza que hi ha 2.193 alumnes a les Balears que no disposen ni d'un ordinador ni d'una tauleta electrònica a casa seva i 1.751 alumnes que no tenen ni connectivitat a Internet ni terminals-, a més, per l'agreujada situació de tots aquells estudiants amb necessitats d'aprenentatge especials", exposa Pons; qui informa que ha demandat conèixer quins són els criteris de repartiment dels 3.000 chromebooks que Educació ha comprat per fer front a aquestes complexes circumstàncies.\nNa Lina Pons seria una bona lideresa per El Pi.


La pluja de divendres i diumenge ha marcat l’edició 2019 de les Fires de Maig | RTVVilafranca\nL’acte que va servir per tancar oficialment les Fires de Maig va ser el sorteig dels descomptes en el sector de l’automoció, de comerç i serveis i, com a novetat, de la maquinària agrícola.\nEl mal temps ha afectat l’assistència de visitants durant les Fires de Maig, que han tingut lloc des del divendres al matí i fins diumenge a la nit al recinte firal. Però malgrat la pluja, les dades més immediates, les de vendes del sector de l’automoció, han estat força bones.\nQuan s’estaven a punt de tancar les Fires, l’alcalde de Vilafranca Pere Regull parlava d’unes 160 vendes en el sector de l’automoció. Tenint en compte que l’any passat es va batre el rècord amb 177, la xifra és positiva.\nL’alcalde també destacava l’esforç de totes les persones que han fet possible les fires, tant als estands comercials com als de les associacions i entitats que no deixen passar l’oportunitat de divulgar la seva tasca en un aparador com les Fires de Maig.\nL’acte que va servir per tancar oficialment l’edició 2019 de les Fires de Maig va ser el sorteig dels descomptes en el sector de l’automoció, de comerç i serveis i, com a novetat, de la maquinària agrícola.\nEl sorteig, conduït pel locutor de Ràdio Vilafranca Àlex Santamaria, va donar com a resultat el descompte de 3.000 euros en la compra d’un vehicle per a Armand Beneyto; el descompte de 1.200 euros en el sector de la llar per a José Jiménez; i el descompte de 1.000 en la compra de maquinària agrícola per a Xavi Sabater.\nLes Fires de Maig han comptat aquest 2019 amb 122 expositors, 17 dels quals eren nous aquest any. Per sectors, el que comptava amb més expositors era el de comerç i serveis, amb un 34%. Un 32% corresponia al sector de l’automoció; un 13%, a les associacions i entitats; el 12%, a la maquinària agrícola; i un 9% eren expositors que es trobaven a la Plaça del Vi. Pel que fa a la procedència, un 80% dels expositors provenien de Vilafranca i l’Alt Penedès.\n2019, balanç, descomptes, Fires de Maig, Pere Regull, sorteig\nLes colles castelleres exigeixen tornar a fer activitat amb normalitat el més aviat possible


«La Gràcia de Déu», by Quim Pedret\n«La Gràcia de Déu»\nEscric el que veig, sento i gaudeixo,\ni malgrat que algú pensi el contrari, sóc optimista, i sempre ho seré.\nPerò sóc realista.\nHe crescut, però no vull ‘créixer’ més\nNo vull que m’enganyin més.\nperò sense adonar-me, em volen fer veure enemics a tot arreu.\nI no sé qui és, ni on està amagat aquest suposat enemic.\nEstic molt bé amb el que tinc, i el d’ara és molt.\nCom dic en una frase, que em vaig inventar a 17 anys:\n‘Si no tinguéssim res, seríem molt pobres’ LEER MAS…\nBy admin • Personal • 0 • Tags: ets fots, La Gràcia de Déu, Quim Pedret, Si no saps acceptar una broma


Doubletree By Hilton Layfayette Lafayette (LA) Estats Units - Ofertes d'hotels amb els MILLORS DESCOMPTES EN LÍNIA\n1521 West Pinhook Road, Aeroport de Lafayette, Lafayette (LA), Estats Units, 70503-3158 - Veure al mapa\nConvenientment situat a Lafayette (LA), Doubletree By Hilton Layfayette és una base ideal des d'on explorar aquesta ciutat fantàstica. A només 3 mi, aquest hotel de 3.5-estrelles és fàcilment accessible des de l'aeroport. Aquest modern hotel està situat a prop de atraccions populars de la ciutat com ara Lafayette Art Gallery, Vermilnvlles La Csine De Maman, Alexandre Mouton House.\nDoubletree By Hilton Layfayette ofereix un servei impecable i compleix amb totes les exigències dels més experimentats viatgers. Recepció 24 hores, instal.lacions per a minusvàl.lids, express check-in/check-out, magatzem d'equipatge, Zones públiques amb Wi-Fi són només algunes de les comoditats que fan que Doubletree By Hilton Layfayette sigui diferent dels altres hotels de la ciutat.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix una excelent varietat d'instal.lacions d'oci, incloent centre esportiu, piscina exterior, billar. Doubletree By Hilton Layfayette és un lloc ideal d'estada pels viatgers que busquin encant, comfort i facilitat a Lafayette (LA).\nTots els tipus de viatgers (215) Parelles (92) Viatgers en solitari (30) Famílies amb infants petits (55) Famílies amb infants grans (13) Grups (25)


Detingut per atropellar el vigilant que l’havia fet fora d’un restaurant | Catalunya | EL PAÍS Catalunya\nDetingut per atropellar el vigilant que l’havia fet fora d’un restaurant\nLa víctima té 51 anys i està ingressada a la UCI amb pronòstic reservat\nGirona 7 FEB 2017 - 16:39\tCET\nEls Mossos d'Esquadra han detingut un veí de Lloret de Mar (Selva) que diumenge passat va atropellar i deixar ferit de gravetat el vigilant d’un restaurant de Vidreres (Selva) que el va fer fora del local perquè s’estava discutint amb diverses persones. L’agressor, que va donar positiu al control d'alcohol i drogues, va ser detingut acusat d’un homicidi en grau de temptativa. La víctima, de 51 anys, va ser ingressada a la Unitat de Cures Intensives (UCI) de l’Hospital Josep Trueta de Girona.\nSegons han informat el Mossos, els fets van passar entre la una i les dues de la matinada al Restaurant Mas Cabanyes de la Urbanització Aiguaviva Park de Vidreres. Els agents van rebre una trucada que els alertava que un individu estava discutint amb altres persones del restaurant. Mentre la patrulla arribava al local, i per evitar que el conflicte anés a més, el vigilant de l’establiment va fer fora el causant de la baralla.\nSemblava que l’home que estava causant problemes havia marxat, però en realitat estava esperant dins del seu cotxe i quan el vigilant de seguretat, acompanyat per un altre home, va sortir a fumar, els va envestir amb el vehicle. Va deixar ferit de gravetat el vigilant, que és veí de Lloret. L’agressor va intentar tornar a atropellar la víctima, que estava estesa a terra, però l’altre home es va posar al mig i ho va impedir.\nEl ferit va ser atès en un primer moment allà mateix i després va ser traslladat en estat greu a l’hospital Trueta. Segons l’informe mèdic, presentava diverses costelles trencades, amputació d’una orella, contusions facials, fractura de l’estèrnum, pneumotòrax pulmonar i cremades abrasives, entre d’altres. Davant d’aquests fets l’agressor, de 34 anys i nacionalitat espanyola va ser detingut com a presumpte autor d’un delicte de temptativa d’homicidi amb resultat de lesions. En les proves que li van fer, va donar positiu tant en alcohol con en substàncies estupefaents.\nEl detingut, que té antecedents, ha passat aquest migdia a disposició del jutjat d’instrucció de guàrdia de Santa Coloma de Farners. Per la seva banda segons fonts del centre sanitari, la víctima, que segueix a la UCI, millora dins la seva gravetat i segueix amb pronòstic reservat.


About: Francesc Albó i Martí\nFrancesc Albó i Martí (Barcelona, 1874 - Puigcerdà, 1918) fou un polític i advocat català, diputat a les Corts Espanyoles durant la restauració borbònica Germà de Ramon Albó i Martí. S'inicià en política en el carlisme, però a començaments del segle XX, arran de la seva participació en el Primer Congrés Internacional de la Llengua Catalana es decantà directament pel catalanisme i formà part de la Lliga Regionalista, amb la que fou escollit regidor de l'ajuntament de Barcelona el 1901. Després fou escollit diputat per Olot a les eleccions generals espanyoles de 1903 i a les de 1905, i durant aquest període fou el portaveu del seu partit a les Corts Espanyoles. Fou un dels impulsors de la Solidaritat Catalana, tot i que no fou escollit diputat el 1907. Va escriure diverses obres històriques\nFrancesc Albó i Martí (Barcelona, 1874 - Puigcerdà, 1918) fou un polític i advocat català, diputat a les Corts Espanyoles durant la restauració borbònica Germà de Ramon Albó i Martí. S'inicià en política en el carlisme, però a començaments del segle XX, arran de la seva participació en el Primer Congrés Internacional de la Llengua Catalana es decantà directament pel catalanisme i formà part de la Lliga Regionalista, amb la que fou escollit regidor de l'ajuntament de Barcelona el 1901. Després fou escollit diputat per Olot a les eleccions generals espanyoles de 1903 i a les de 1905, i durant aquest període fou el portaveu del seu partit a les Corts Espanyoles. Fou un dels impulsors de la Solidaritat Catalana, tot i que no fou escollit diputat el 1907. Va escriure diverses obres històriques i jurídiques. (ca)\nFrancesc Albó i Martí (Barcelona, 1874 - Puigcerdà, 1918) fou un polític i advocat català, diputat a les Corts Espanyoles durant la restauració borbònica Germà de Ramon Albó i Martí. S'inicià en política en el carlisme, però a començaments del segle XX, arran de la seva participació en el Primer Congrés Internacional de la Llengua Catalana es decantà directament pel catalanisme i formà part de la Lliga Regionalista, amb la que fou escollit regidor de l'ajuntament de Barcelona el 1901. Després fou escollit diputat per Olot a les eleccions generals espanyoles de 1903 i a les de 1905, i durant aquest període fou el portaveu del seu partit a les Corts Espanyoles. Fou un dels impulsors de la Solidaritat Catalana, tot i que no fou escollit diputat el 1907. Va escriure diverses obres històriques (ca)\nFrancesc Albó i Martí (ca)


la gestió de l’AVE posa en perill adif/RENFE - BARCELONA RADICAL\nla gestió de l’AVE posa en perill adif/RENFE\nPer evitar beure dels pressupostos de l’ Estat i no afectar el dèficit, Adif Alta Velocidad finança la construcció de noves línies amb préstecs bancaris (principalment del Banc Europeu d’Inversions, al qual deu gairebé 10.000 milions d’euros), subvencions comunitàries i emissions de bons, que pugen a 2.850 milions. Al tancament del 2015, el deute de la companyia era de 14.300 milions d’euros. I per al 2016 s’han previst 1.500 milions més. La major part d’aquest passiu és a llarg termini, quan la xarxa ferroviària d’altes prestacions ja estarà construïda. Aquest model, amb fort i prolongat creixement del deute, ha estat criticat pel Tribunal de Comptes, que no el veu sostenible.\nL’AVE, una infraestructura que ha situat Espanya al pòdium mundial del ferrocarril d’última generació per la quantitat de quilòmetres en servei (més de 3.100), s’està convertint en un una font inesgotable de problemes per al Govern espanyol, en funcions en l’últim mig any. Adif Alta Velocidad, l’empresa dependent del Ministeri de Foment responsable de la gestió –Renfe és l’operadora– i de la construcció de noves línies viu temps convulsos. Una desena de trams en obres repartits per tot el país tenen retards importants o acumulen abundants sobrecostos, circumstàncies que han obert un conflicte amb les constructores. Algunes han aturat les obres i d’altres han amenaçat de fer-ho.\nL’última setmana s’ha viscut l’últim episodi d’aquesta crisi amb un relleu a la cúpula d’Adif Alta Velocidad. El que havia estat director general d’explotació i construcció, Javier Gallego, en el càrrec des de finals del 2014, ha estat substituït per Isabel Pardo, que ja va treballar a l’empresa com a gerent del corredor Nord-oest (Madrid- Galícia). Gallego ha intentat, sense èxit, de convèncer les constructores perquè continuïn treballant sense elevar els costos més del 10% que estableix la llei de contractes de l’ Estat i evitar així rescissions i noves licitacions.\nFonts de les firmes que construeixen les línies asseguren que els sobrecostos objecte de discussió són importants; en conjunt, d’uns 500 milions d’euros. En alguns projectes, les adjudicacions es van fer amb fortes rebaixes sobre el preu de licitació, una pràctica habitual en l’obra pública espanyola en els temps de bonança, en què els imports es corregien a l’alça amb modificacions posteriors. L’actual Govern espanyol va posar fi a aquesta pràctica i va limitar les desviacions al 10% que dèiem. Els adjudicataris reclamen revisions superiors perquè, argumenten, els encariments són sobrevinguts, principalment per dificultats tècniques.\nEls problemes arriben a tots els corredors en construcció (vegeu el gràfic). N’hi ha exemples notoris, com el del túnel de Pajares, que forma part de la futura connexió entre Lleó i Astúries. Els despreniments han fet molt difícil acabar les obres. També hi ha contratemps al corredor que enllaça amb el País Basc, que té diversos túnels per als quals s’han sol·licitat canvis. En el traçat cap a Galícia hi ha punts conflictius entre Zamora i Ourense. La futura ruta entre Madrid i Extremadura acumula complicacions en diferents zones, al sud de Plasència i a l’entorn de Mèrida. Tampoc no s’escapen d’aquest escenari de dificultat Andalusia (el trajecte que enllaçarà Antequera amb Granada), Múrcia i el País Valencià (l’arribada a Castelló).\nEl túnel que unirà les estacions madrilenyes d’ Atocha i Chamartín també va amb retard, tot i que no és en aquest paquet crític. També en queda al marge l’estació de la Sagrera, a Barcelona. Dimarts passat, el número dos de Foment, Julio Gómez-Pomar, va revelar per sorpresa a Barcelona que l’ avanç pràcticament nul en aquesta obra (que forma part del corredor, en servei, que connecta amb França) es deu a unes irregularitats del contractista diferents de les del cas Yogi, relacionat amb la contractació d’obres.\nLa ministra Ana Pastor s’ha referit els últims dies a alguns d’aquests contratemps. Segons ella són “puntuals”, “molt pocs” en comparació amb els trams en construcció, que sumen més de 1.300 quilòmetres. En qualsevol cas, la titular de Foment en funcions va demanar “diàleg” a les constructores, però també “respecte a la llei”, que limita els sobrecostos. Només estan en revisió una trentena de contractes dels més de 20.000 licitats els últims quatre anys, argumenten des del seu departament.\nAquests retards i els sobrecostos no són nous, però la tensió ha anat pujant fins arribar a una situació crítica per a alguns o almenys delicada, segons l’opinió d’altres. El desembre del 2014, Foment va retallar un gran nombre de projectes pendents de licitació per abaratir-los (alguns trams serien de via única, els accessos a ciutats sense soterrar, es van avantposar els criteris econòmics als tècnics en els concursos...), cosa que ha portat conflictes no només amb les constructores, també amb ajuntaments i comunitats autònomes. I va anunciar que al llarg del 2015 posaria en servei 1.000 quilòmetres més d’alta velocitat. Avui s’ha executat el 60% d’aquesta previsió.


Biblioteca de Cambrils: Cuentoterapia\nDivendres 3 de març vam realitzar el taller Cuentoterapia a càrrec d'Anabel García Capapey i Isabel Fornos. L'Anabel és terapeuta Gestalt i cuentoterapeuta i la Isabel és rapsoda (podeu escoltar-la als sopars literaris del M'Art)\nLa Cuentoterapia té l'objectiu d'emprar els contes com a eines en entorns terapèutics, educatius, creatius, i de desenvolupament personal. A l'enllaç trobareu tota la informació referent als tallers i els docents que els duen a terme. Ens van avançar que estan preparant sessions a Reus per al proper mes de setembre.\nL'Anabel va iniciar el taller explicant què és la Cuentoterapia i com el fet d'explicar contes pot ajudar els nens i les nenes a superar i entendre diferents moments vitals que poden resultar angoixants. La Isabel va llegir alguns dels contes que prèviament havien seleccionat, i ens va enamorar amb llibres com Si yo fuera grande y fuerte (Agnès Laroche), El árbol de los recuerdos (Britta Teckentrup), Un día de pasos alegres (Raquel Díaz Reguera) o El abrigo de Pupa (Elena Ferrándiz). Va acabar la sessió amb la lectura de Una ventana màgica, de la mateixa Anabel García.\nA la biblioteca disposem de la secció Receptes per a pares que, en la línia de la Cuentoterapia, agrupa tots els llibres adreçats a pares i educadors.\nPublicat per Rosana a les 12:48\nCategories: Ana Isabel García Capapey , cuentoterapia , Foment de la lectura , Isabel Fornos


El Torrons Vicens CB L'Hospitalet no baixa el ritme - Noticia L'Hospitalet - lhdigital.cat\nEl Torrons Vicens CB L'Hospitalet no baixa el ritme\nEnviar aquesta notícia per e-mail Imprimir aquesta notícia esports 16. 10. 2021 Compartir a Twitter Compartir a Facebook\nL'equip de Xavi Carvajal supera el Llucmajor a domicili per 70-83\nContinua el gran nivell del Torrons Vicens CB L'Hospitalet, que setmana rere setmana està demostrant que no li pesa l'etiqueta de favorit. L'última victòria, també a domicili, ha estat a Llucmajor per 70-83.\nHa estat, de moment, el partit en el qual l'Hospi ha patit més. El Llucmajor ha sortit amb força, amb ganes de donar la sorpresa, i han aconseguit emportar-se el primer parcial per 21-18.\nA partir d'aquí, reacció de l'Hospi, que ha tornat a mostrar el seu gran potencial ofensiu per remuntar i posar les primeres grans diferències al marcador. A falta de 10 minuts, els de Xavi Carvajal dominaven 47-67, un avantatge que semblava deixar el duel sentenciat.\nPerò els balears no han volgut llençar la tovallola, han augmentat el ritme defensiu i han aconseguit un parcial inicial de 14-3, trencant la barrera psicològica dels 10 punts. L'Hospi ha mantingut el to, ha reaccionat i finalment ha guanyat el partit per 70-83.\nAnotació coral del CB L'Hospitalet, que ha tingut a sis jugadors per sobre dels 10 punts: Marcus Latham, Albert Real, Adrià Rodríguez, Edgar San Epifanio, Albert Homs i Placide Nakidjim. En els locals ha destacat Alberto Maura, amb 23 punts.\nFotografia: CB L'Hospitalet


(S'ha redirigit des de: Republicans)\nUna república és un estat o un país dirigit per persones que basen el seu poder polític en la voluntat democràtica del poble en què els ciutadans tenen el dret al vot, la qual cosa dona al govern el fonament de legitimitat i sobirania. Sovint, les monarquies i les repúbliques es descriuen com a conceptes mútuament excloents. En aquest sentit les monarquies constitucionals, encara que amb sistemes electorals democràtics no són repúbliques, atès que el màxim sobirà executiu, amb poders limitats o merament cerimonials, no hi és elegit democràticament pel poble. De vegades les dictadures s'han anomenat "repúbliques" només per designar que el poder no recau sobre un monarca.\nPer contra, en els Sistemes de govern semipresidencial, el Cap d'Estat no és la mateixa persona que el Cap del Govern. En aquests casos, es dona la diferenciació entre President de la República i Primer Ministre (President del Govern). En aquests casos, el paper del President de la República resulta gairebé cerimonial, tot i que té tasques específiques com el paper consultiu en la formació d'un govern després d'una elecció. Per contra, és el primer ministre el que compta amb el poder executiu.\nPaïsos declarats com règims o estats socialistes o comunistes, en canvi, solen tenir un alt índex de participació del poble, del que denominen proletariat, però en canvi, les decisions que s'hi prenen, no són de gran abast o bé no compten amb una base realment democràtica on es puguin discutir i plantejar per tota la societat els avantatges o inconvenients en donar-los suport. És el cas, per exemple, del règim de Fidel Castro a Cuba que organitza els anomenats comitès populars perquè els ciutadans puguin participar en la presa de decisions.\nFrédéric Monera, L'idée de République et la jurisprudence du Conseil constitutionnel — París: L.G.D.J., 2004 L'idée de République et la jurisprudence du conseil constitutionnel-Llibres Arxivat 2006-09-23 a Wayback Machine.\nObtingut de «https://ca.wikipedia.org/w/index.php?title=República&oldid=27677367»\nDarrera modificació: 30 juny 2021 a les 10:59\nLa pàgina va ser modificada per darrera vegada el 30 juny 2021 a les 10:59.


Si no ho comparteixes...no ho has fet.\nDavant les notes de “hem marxat de vacances” i l’allau d’imatges que ja m’imagino que veuré en els propers dies a les xarxes socials, deixeu-me ser una mica crítica amb tot plegat.\nHem arribat a un punt que ratlla l’absurditat.\nRecordeu aquells subjectes de l’era analògica que quan feien viatges ho veien tot a través del visor de la càmera de vídeo o fotografia? Que quan arribaven a casa, en revisar les imatges sabien on havien estat, perquè mentre hi eren només tenien pendent que la bateria no s’acabés i que poguessin gravar-ho tot….per a la posteritat.\nSurto a prendre un refresc amb unes adolescents. Tant bon punt porten les begudes ràpid a treure el mòbil i fer fotos per enviar a tort i a dret ‘que se sàpiga què fem’. La meva sorpresa és majúscula quan al cap de cinc minuts l’escena es repeteix a la taula del costat amb una colla de turistes que no arriben a la trentena.\nAquestes adolescents m’expliquen que queden per a fer festes de pijama on l’única activitat és fer selfies i fer fotos ‘del que estan fent’ amb la finalitat que les persones no convidades ho puguin seguir quasi-en-directe. Doncs, per què no les van convidar? Després d’aquesta festa, apart de les fotos, alguna cosa més? Nop!\nSí, penosament em dedico a la comunicació online i passo moltes hores a les xarxes socials. Per veure, tristement, que en moltes ocasions no serveixen per a res més que per a crear un alter-ego fantàstic i a qui tothom ‘enveja’ perquè és més que perfecte! Ens passem tantes hores vivint a través dels nostres mòbils i les xarxes socials que quan tinguem temps, ja rebobinarem i assaborirem els moments que vam viure ‘offline’. La pregunta és: quan hi haurà aquest temps per rebobinar?\nPer aquells que marxeu de vacances. Alguna imatge, bé.\nEl meu consell: guardeu-vos les més especials a la vostra memòria privada. Allà on sempre les podrem recuperar i gaudir dels seus colors, les olors i els sons de les persones que van fer possible aquell moment que ha valgut la pena viure.\nNo cal que anem d’un costat a l’altre. Al mig s’hi viu la mar de bé 🙂\nQuè…. enveja del meu gelat? Mmmmmmm…..\n04/08/2014 /0 Comentaris/by xela falgueras\nEtiquetes: opinem, social media\nhttps://buscatlavida.com/wp-content/uploads/IMG_20140728_153005.jpg 1152 1152 xela falgueras https://buscatlavida.com/wp-content/uploads/buscatlavida-logo.png xela falgueras2014-08-04 20:11:222015-01-23 18:38:12Si no ho comparteixes...no ho has fet


Homenatge als treballadors municipals de l'Ajuntament de la Seu d'Urgell jubilats aquest any 2020 — Ajuntament de la Seu d'Urgell\nSou a: Inici Notícies Homenatge als treballadors municipals de l'Ajuntament de la Seu d'Urgell jubilats aquest any 2020\nHomenatge als treballadors municipals de l'Ajuntament de la Seu d'Urgell jubilats aquest any 2020\nEls 5 treballadors ja jubilats han rebut com un rellotge com a obsequi pels anys dedicats als seus respectius serveis municipals. L'alcalde Jordi Fàbrega els hi ha agraït la seva dedicació professional, tot desitjant-los una feliç jubilació.\nAquest migdia ha tingut lloc a al sala d'actes de l'Ajuntament de la Seu d'Urgell un petit acte d'homenatge als 5 treballadors municipals que s'han jubilat en aquest any 2020.\nEn aquest acte, presidit per l'alcalde de la Seu, Jordi Fàbrega, el vicealcalde, Francesc Viaplana, i la regidora de Recursos Humans, Carme Espuga, els treballadors ja jubilats han rebut com obsequi un rellotge en reconeixement pels anys treballats a l'Ajuntament urgellenc. L'alcalde Jordi Fàbrega els hi ha agraït la seva dedicació professional en els seus respectius serveis municipals i els ha desitjat una feliç jubilació.\nEls treballadors jubilats són: Mercè Perles, educadora de la Llar Municipal d'Infants 'Els Minairons'; Josep Julià, caporal de la Policia Local; Ramon Álvarez, treballador de la Brigada d'Obres; Carles Martín, cap del Servei Municipal de Parcs i Jardins; i José Medeiros, treballador del Servei Municipal de Neteja Viària.


Els agents cívics informaran els establiments d’hostaleria i restauració sobre les mesures de seguretat amb motiu de la COVID-19\nMesures en el sector de l'hostaleria i restauració.\nLa Policia Local de Vilafranca serà l’encarregada de controlar que se segueixin les mesures de seguretat establertes i d’obrir els expedients sancionadors corresponents en cas d’incompliments.\nL'Ajuntament de Vilafranca del Penedès ha iniciat una campanya per tal d'informar els establiments d'hostaleria i restauració de les mesures d'higiene i seguretat que han de complir amb motiu de la COVID-19. L'objectiu d'aquesta campanya és continuar fent pedagogia i assessorament davant dels nous canvis que ha comportat la pandèmia en aquest sector i aconseguir que aquestes noves mesures siguin conegudes per tots els restauradors de la vila, que tothom les compleixi i, així, reduir al màxim el risc de contagi.\nLa tasca informativa la duran a terme els agents cívics sota la supervisió de la Policia Local de Vilafranca, que serà l'encarregada de controlar que se segueixin les mesures de seguretat establertes i d'obrir els expedients sancionadors corresponents en cas d'incompliments.\nEntre les mesures d'higiene i seguretat més rellevants, destaquen:\n- És obligatori l'ús de la mascareta per part del personal i de la clientela, excepte quan s'està consumint.\n- Cal respectar la distància de seguretat d'1,5m entre persones o una superfície de seguretat mínima de 2,5 m2 per persona.\n- A l'entrada dels locals, els clients han de tenir a disposició gels hidroalcohòlics.\n- Cal respectar l'aforament màxim del local.\n- S'eliminaran els productes d'autoservei (tovallons, setrills, escuradents,...) i es prioritzarà l'ús d'estovalles d'un sol ús.\n- Cal desinfectar les taules i les cadires entre un client i el següent.\n- Periòdicament, cal realitzar la neteja i la desinfecció de l'establiment i dels elements que el configuren.\n- S'han d'extremar les mesures de neteja i fer-la més freqüent en els WC d'ús públic.\n- Cal ventilar els espais amb freqüència adequada. La principal via de transmissió del COVID-19 és la via aèria.\nDe forma paral·lela, l'Ajuntament també informarà a través de les seves xarxes socials de les mesures que ha de prendre i respectar la clientela dels establiments d'hostaleria i restauració perquè evitar el contagi i la propagació de la COVID-19 és una responsabilitat compartida.\nAquesta campanya adreçada a establiments d'hostaleria i restauració se suma a la que ja està duent a terme la Policia Local de Vilafranca de control de l'ús correcte de la mascareta per part de la població, amb la que ja s'han imposat més de 100 denúncies, i la de prohibició del consum de begudes alcohòliques a la via pública (“botellades”).


Pensions dignes i medi ambient sa • Ecologistas en Acción\nInicio > Grupos > Valencia > La Ribera > Pensions dignes i medi ambient sa\nAquest model socioeconòmic enverina les aigües, contamina l'atmosfera, esgota la terra, desequilibra el clima i poc a poc va acabant amb la vida; resulta, per tant, absolutament insostenible.\nPensions dignes i medi ambient sa\n2/12/2018 | Grupo, portada, La Ribera\nAquest model socioeconòmic enverina les aigües, contamina l’atmosfera, esgota la terra, desequilibra el clima i poc a poc va acabant amb la vida; resulta, per tant, absolutament insostenible. Per això els ecologistes volem canviar-lo i, com no podem fer-ho sols, ens unim amb gent afí per fer sinergies i reforçar-nos junts; per allò del recolzament mutu, que deia Kropotkin…\nDe fet La Ribera en Bici-Ecologistes en Acció estem realitzant accions conjuntes amb col·lectius afins des de la nostra constitució com a grup. Així hem treballat amb Xúquer Viu, Acció Ecologista-Agró, 15M, agricultors ecològics de la comarca, instal·lacions d’energies renovables també de la comarca, Escola Valenciana, etc. I aquest nou cicle (curs) hem començat a col·laborar amb els que estan lluitant per unes pensions públiques dignes.\nLes pensions ens pertoquen a tots/es, als majors perquè ja estan en la situació de pensionistes i als joves perquè arribarà el dia en què també ho seran. Per tant tota la societat ha de reivindicar que les pensions públiques es revaloritzen cada any el que pugen realment els preus i que siguen suficients per mantindre’s dignament els pensionistes.\nSón un tema transversal, igual que el Medi Ambient, perquè tots/es depenem directament d’aquest, dels recursos que ens dóna: aire per a respirar, aigua per a beure i regar, terres per a cultivar, llavors, minerals, llum, calor, etc. I també dels seus equilibris ecològics, perquè la salut i el benestar de tots/es depenen del manteniment dels equilibris ecològics, de la salut del medi ambient en què vivim. Si l’aire està contaminat, la nostra salut empitjora; si l’aigua està contaminada, aleshores no podem beure-la; si el clima es calfa pels gasos de les combustions, patim estius massa calorosos, sequeres cròniques i plagues noves que provoquen molts problemes; etc. I precisament a les nostres ciutats mediterrànies els principals causants de la contaminació i del calfament són els automòbils, que cremen infinitat de tones de combustibles fòssils i saturen l’atmosfera de gasos hivernacle i d’altres.\nI per això, quan el Col·lectiu de Pensionistes d’Alzira ens va proposar fer unes excursions en bici, acceptarem encantats immediatament. De moment ja hem fet un passeig entre Carcaixent i Alzira, per gaudir de l’exercici, de la companyia i del nostre paisatge, a més de reivindicar les pensions públiques dignes i el medi ambient net i sa per a tots/es. No ha hagut cap incident, llevat d’una punxada lleugera, i ho hem passat bé, de manera que farem uns altres passeigs. El proper serà un poc més llarg, a un poble entre Sueca i Alzira, per dinar una bona paella a la vora del Xúquer, i comptarem també amb els/les companys/es de La Ribera Baixa.\nPrevious30 activistas, con niños prematuros, piden el cierre de la térmica de Los Barrios\nNext[Informe] Gestió de bioresidus al País Valencià


Mercè Arànega torna al Teatre Principal aquest diumenge amb la comèdia 'Els gossos' - Canal Terrassa\nMarta GilData: 14/10/21\nMercè Arànega torna a Terrassa amb la comèdia Els gossos, escrita i dirigida pel dramaturg argentí Nelson Valente. Serà aquest diumenge a les 18h al Teatre Principal. Es poden escollir les entrades en aquest enllaç.\nA l’obra s’explica com una celebració familiar destapa un laberint de secrets enterrats en la quotidianitat: històries d’amors, odis i ressentiments.El dia del seu quaranta aniversari, la Laura té una experiència fugaç però demolidora: durant el seu trajecte habitual en metro, un desconegut li somriu i li diu alguna cosa a cau d’orella. Ja a casa, durant la festa, aquella llavor germinarà i acabarà bombardejant la “suposadament” assentada vida familiar.\nÉs una producció de la Sala Trono amb al col·laboració del Festival Grec de Barcelona. Aquesta és la seva tercera estrena al teatre Villarroel de Barcelona.\nAquest espectacle compta amb servei d’audiodescripció i subtitulació.\nDiumenge Enric Magoo reprén la programació d’arts escèniques familiar amb un espectacle ple de màgia i somriures\nEnric Magoo, un dels mags més prestigiosos del nostre país i guardonat arreu del món, presenta L’inventor d’il·lusions, diumenge a les 12 del migdia al Teatre Alegria de Terrassa. L’espectacle, adreçat a públic familiar, està inclòs dins la programació del 1r Festival de Màgia de Terrassa. Ea poden comprar les entrades en aquest enllaç.\nEnric Magoo es desdobla en dos personatges que faran riure i somiar a tot el públic. El fil conductor de l’obra és una exclusiva visita guiada pel laboratori del Professor Gargot per descobrir el món dels invents i els efectes especials i coneixerem les bambolines de l’il·lusionisme. I gaudirem d’un fantàstic espectacle màgic de la mà de GrandMack.\nTags: comèdiaEnric Magooespectacle familiarmàgiaMercè ArànegaTeatreTeatre Alegriateatre principal\nUna família dorm al cotxe amb el gat a l’espera d’un habitatge


CSA carracedo-sotoca arquitectura SLP és un despatx professional d'arquitectes i col·laboradors d'altres disciplines que centra la seva activitat professional en la ciutat i el territori des de molt diverses escales (des d'estudis territorials fins a projectes d'edificació) i perspectives (planejament, edificació, exposicions, publicacions....).\nLa nostra pràctica professional es fonamenta en el coneixement rigorós de la disciplina urbanística i el projecte arquitectònic. Ens avalen la nostra experiència i la continuada tasca de recerca que desenvolupem en paral.lel al nostre despatx.\nCSA Carracedo-Sotoca Arquitectura SLP va ser fundada el 2004. Amb seu a Barcelona, CSA és reconeguda entre les principals empreses joves espanyoles de Planejament Urbanístic. Sota el lideratge dels socis Oscar Carracedo i Adolf Sotoca, CSA és un laboratori d’idees per a la realització d’estratègies d’Urbanisme i Arquitectura\nCSA ha participat en més de 100 projectes de Disseny Urbà, Planificació Urbanística i Arquitectura. Els treballs realitzats fins al moment aborden el planejament territorial i general, el planejament derivat, l’ordenació urbana, l’edificació pública i privada, la renovació i regeneració urbana, les espais públics, el paisatgisme, així com projectes d’investigació.\nCSA ha publicat els seu projectes en varis diaris prestigiosos d’Espanya com "El Periódico" o "El País", revistes com "Quaderns d'Arquitectura i Urbanisme", i llibres com “Àrees Residencials Estratègiques. ARE”, “Actuació en l’Àmbit de l’Agulla”, “Barcelona, Transformació, Plans i Projectes” o “ Del buit a la diversitat”, i ha presentat el seu treball en prestigioses universitats com la National University of Singapore (NUS), la Universitat ETH Zürich, Università di Venezia (IUAV), Ion Mincu Universidad de Bucarest (UAUIM), Universitat Politècnica de Catalunya (UPC), Universitat Internacional de Catalunya (UIC) o la Universitat Ramon LLull (URL).


Publicacions a Kaidara | Oxfam Intermón\nInici › Què fem › Campanyes i educació › Educació › Publicacions a Kaidara\nKaidara és una web que recull les experiències i els recursos educatius que Oxfam Intermón i la Xarxa d'educadors i educadores, elaborem per treballar en la construcció d'una ciutadania global compromesa amb els drets humans i crítica amb l’ injustícia social.\nEl nostre objectiu és el d'oferir al professorat de tots els nivells educatius, i al públic en general, recursos que us permetin treballar i incorporar la ECG en la vostra pràctica educativa, tant a l'aula com al centre, així com propostes i recursos d'autoformació per als docents.\nDocuments de descàrrega lliure i gratuïta.\nWeb i materials didàctics disponibles en castellà, català, basc i gallec.\nCOL.LECCIÓ CIUTADANIA GLOBAL\nLa col·lecció Ciutadania Global d'Oxfam Intermón té com a objectiu proporcionar eines teòriques i pràctiques que potenciïn el diàleg, la participació, la coresponsabilitat i el compromís transformador a les nostres escoles i en la societat.\nD'una manera rigorosa i didàctica, aquest llibre ens planteja un diagnòstic i uns principis organitzadors de la pràctica escolar, que el converteixen en una lectura ineludible per a les persones que creiem que l'educació és un recurs imprescindible per aconseguir un món més just.\nUn llibre que aporta pistes per a un nou model educatiu humanista, basat en el diàleg i la convivència, i obert a l'entorn. Educar per a la vida és educar per a un món on res ens és aliè: canviar l'escola és començar a canviar el món.\nLa ciutat s'ha convertit en mercat i el ciutadà en consumidor. Des d'aquesta perspectiva abunden les propostes per enfocar un consum compartit, enfortidor de les capacitats humanes, responsable socialment i sostenible.\nUn “Centre transformador” és un centre educatiu que impulsa el model d'Educació per a una ciutadania global, a través de les pràctiques, l'organització i l'entorn, generant processos de transformació a diferents nivells. Aquest és un llibre que pretén inspirar processos de reflexió tant individuals com grupals.\nEl Global express, es un material didàctic dissenyat per a generar preguntes entre els i les alumnes de les escoles sobre el que expliquen els mitjans de comunicació i promoure una visió crítica de l'estat del món i, especialment, sobre la situació del món en desenvolupament.\nDrets molt torçats (2014)\nJocs Olímpics: citius, altius, fortius(Abril 2008)\nConsulta les activitats que duem a terme a la teva ciutat, selecciona les que més t'interessin i participa!\nConsulta les nostres ofertes de feina i voluntariat. Tu també pots formar part del nostre equip operatiu.


En aquest segon embaràs he començat a tenir dolors lumbars ia la zona pèlvica super aviat. Per això em vaig decidir a utilitzar el cinturó Wawa Mom.\nEstic molt contenta. La seva calor ajuda moltíssim a alleujar el dolor. Ho estic utilitzant molt i el recomano!\nAmb Noah, he creat unes rutines per ajudar a relaxar-lo. És un nen que requereix de molts braços i la meva altra filla, Valentina, de vegades se sent trista per això. Així que procuro ser molt estricta amb les rutines per ajudar a relaxar -lo el màxim possible per poder dedicar temps a Valentina.\nHe canviat l'hora de la dutxa a un moment que per a ell és més agradable i la tolera millor, li faig massatges a diari i quan el veig nerviós va aplicar el Mètode Kusi Wawa.\nPatricia té reflux i gasos, que li produeixen una incomoditat, sobretot a la tarda / nit. Com ja és la segona filla i ja patim els còlics amb el primer, vam comprar la Wawa band amb la intenció d'ajudar en cas que li passés el mateix. I què encert !! Res la calma com la caloreta que desprèn, a més fa olor genial!\nDe tot el que vam provar amb els dos nens, la Wawa band és el que funciona, la deixa calmada i alleujada. A més, també va patir disquèzia del lactant les primeres setmanes i la pediatra ens va recomanar calor seca i amb això ho solucionem.\nLa veritat és que estem encantats !!\nVeient del 9 al 16 (de 154 testimonis)


El conseller de Justícia, Carles Mundó, va ser a Sant Julià de Vilatorta - Ajuntament de Sant Julià de Vilatorta\nEl conseller de Justícia, Carles Mundó, va ser a Sant Julià de Vilatorta\nDimecres, 13 de setembre de 2017 a les 08:12\nEl conseller de Justícia, Carles Mundó, va ser el diumenge 10 de setembre a Sant Julià de Vilatorta com a conferenciant, en el marc dels actes que l'Ajuntament organitza cada any en motiu de la Diada Nacional de Catalunya. Amb una Aula de Cultura plena de gom a gom, va fer una crida a votar al referèndum de l’1 d’octubre i va negar que una participació alta hagi de ser sinònim d’una gran mobilització de l’electorat del “no”.\nMundó va insistir en què cal una participació alta per donar legitimitat a la consulta, “tenir força per defensar-la” i assegurar-ne el reconeixement internacional. Segons Mundó, “quan tothom va a votar, tenim prou força per guanyar”.\nMalgrat l’actualitat política d'aquests darrers dies i la suspensió de la llei del referèndum, el conseller de Justícia també va assegurar que la votació complirà totes les garanties. Segons Mundó, es disposen de tots els requisits per acreditar-la: informació al cens, la gent sap on ha d’anar a votar i el procés disposa de supervisió tant de les autoritats electorals com d'una comissió internacional.\nDes de la seva experiència d’advocat, i com a representant de la conselleria que encapçala, denunciava una vegada més la politització de la justícia espanyola i convidava el públic a defugir el discurs de la por. Amb exemples. “Ens diuen que les empreses s’allunyaran de Catalunya si és independent, però no és cert. El 2016 vam fer rècord d’inversions de companyies estrangeres”.\nÚltima actualització 18.09.2017 | 08:36\nCarles Mundó i l'alcalde durant la conferència .


Les flames a la Sagrada Família atien el debat sobre la seguretat\nFOC EN UN SÍMBOL\nUn home de 65 anys entra a la sagristia de la cripta, roba peces i hi provoca un incendi\nPoc abans de dos quarts d'onze del matí, un home de 65 anys va decidir calar foc a la Sagrada Família. Es va encendre la sagristia, però també totes les alarmes sobre la seguretat del temple.\nJOAN SERRA / MARIA ORTEGA Barcelona. 20/04/2011 00:00\n260x366 Les flames a la Sagrada Família atien el debat sobre la seguretat Les flames a la Sagrada Família atien el debat sobre la seguretat\nPoc s'imaginava Joan Rigol que en plena Setmana Santa, cinc mesos i mig després que Benet XVI dediqués la basílica de la Sagrada Família, les flames amenaçarien el temple. El rostre de Rigol -i el de desenes de turistes que visitaven l'espai- no podia dissimular l'ensurt. El president del Patronat, que ahir al matí era a les oficines del carrer Sicília, a pocs metres de la basílica, va ser un dels primers que va arribar a la Sagrada Família després que es propagués el foc. L'incendi encara cremava la sagristia i el fum s'escampava per la nau central. Rigol va tenir temps per poder veure el presumpte autor del foc, un barceloní de 65 anys a qui va qualificar, des del primer moment, de "pertorbat".\nSet visitants que en aquell moment eren a la cripta van retenir l'home perquè no fugís. Un cop detingut, la policia va constatar que José María L.S. portava a les butxaques dos encenedors, un esprai d'oli, cinc jocs de claus de les guardioles de les almoines, i una petita campana de coure i plata que s'utilitza per a la consagració. Els Mossos d'Esquadra li van imputar un presumpte delicte d'incendi i un altre de furt.\nLa detenció no tanca el debat. ¿Es prenen les mesures de seguretat suficients per controlar els 12.000 visitants que diàriament trepitgen la Sagrada Família? Fonts del Patronat van expressar ahir mateix que són les adequades, tot i que, després de l'ensurt, anunciaven que faran una anàlisi més detallada i no tancaven la porta a possibles canvis. El temple compta actualment amb un servei de seguretat subcontractat que treballa durant les 24 hores del dia, repartit en diferents torns. Per controlar tots els espais del recinte hi ha instal·lades 69 càmeres de vigilància.\nCal millorar la seguretat?\nMalgrat que el missatge transmès pel Patronat i l'alcalde Hereu -que la vigilància és curosa i en cas d'incident s'actua amb rapidesa, tal com ho demostra el fet que el foc d'ahir s'extingís en 45 minuts-, el debat sobre la fragilitat de l'espai més emblemàtic de Barcelona està obert. Va alimentar-lo l'alcaldable per CiU, Xavier Trias, que com l'alcalde, Jordi Hereu, uns moments abans, va voler comprovar en primera persona l'abast de les flames. Trias va instar a "extremar la seguretat" amb la "màxima discreció", sobretot a les "zones sensibles" de la basílica. Però la seva petició no és senzilla. A la zona afectada pel foc s'hi pot accedir lliurement perquè en els horaris de missa (a les nou del matí i a les set de la tarda), les portes estan obertes als feligresos, que, a més, disposen d'uns minuts més enllà de la missa per entrar a la cripta o fer-hi les seves oracions. Això sí, des de la cripta no es pot accedir a la resta del temple. Aquest recorregut s'ha de fer seguint les rutes establertes i fent el previ pagament de l'entrada, ingressos que permeten finançar les obres.\nFoc a la sagristia, fum a la cripta\nTreballadors del temple consultats ahir per l'ARA admetien que el control als turistes que paguen entrada tampoc és excessivament rigorós. "No s'acostumen a mirar les bosses dels visitants", apuntava un treballador. L'incendi es va declarar a la sagristia (on es guarden els ornaments dels sacerdots) a tres quarts d'onze del matí, després que el capellà Lluís Bonet oficiés la missa del matí. El presumpte autor del foc, que, segons fonts policials, "no va ser capaç d'articular un discurs coherent sobre el que havia fet ni el perquè", va intentar cremar els armaris de fusta i les casulles. El resultat va ser devastador a la mateixa sagristia: una superfície d'uns deu metres quadrats va quedar destruïda i el fum va envair la totalitat de la cripta. Els prop de 1.500 visitants que en aquell moment visitaven la Sagrada Família van ser desallotjats de manera tranquil·la i ordenada, segons explicaven els visitants que es congregaven a les portes del temple.\nLes flames no van malmetre el patrimoni de Gaudí, un apunt en què va insistir Joan Rigol. De fet, preservar els vitralls al preu que fos va ser un dels punts que més va dificultar els treballs dels bombers, que van haver d'utilitzar ventiladors per conduir el fum cap a les sortides, davant la possibilitat de fer malbé els vitralls a l'hora d'obrir-los. Per aquest motiu, el fum va quedar tancat durant hores a la cripta. El temple va poder reobrir les portes al públic a tres quarts de cinc de la tarda. Encara no hi ha data per a la reobertura de la cripta. Les tasques de neteja i recuperació de l' espai duraran, com a mínim cinc dies, segons el Patronat.


Inicio Valencia El Camp de Morvedre Sagunt impulsa una iniciativa pilot de bicicletes de lloguer sense estacions fixes\nEl projecte compta amb unes 350 bicicletes\nL’experiència pilot s’iniciarà una vegada que l’Ajuntament de Sagunt tinga clar el conveni amb l’empresa explotadora\nEl departament de Mobilitat Urbana de Sagunt està treballant amb una proposta de bicis de lloguer que compta amb un pressupost de 200.000 euros per a la seua posada en funcionament i per la qual ja es compten amb 350 bicicletes.\nNo obstant des de l’ajuntament apunten que «els estudis previs ens han fet dubtar de l’èxit del sistema tradicional basat en bases fixes i per açò estem pensant en sistemes alternatius”. Expliquen que fa mesos va establir contacte amb l’ajuntament un grup empresarial amb l’intenció de fer una experiència pilot basada en un sistema de bicicletes de lloguer sense bases, o free-floating.\nLa regidora responsable, Roser Maestro, vol aclarir que “en cap cas les bicicletes se soltaran lliurement al carrer, sinó que s’està treballant en un conveni que arreplegue les obligacions i els drets tant de l’empresa explotadora, com de l’Ajuntament i els usuaris, i fins que este conveni no es tanque i siga favorable per a totes les parts l’experiència pilot no iniciarà”. La regidora afig que, quan arribe el moment, “és cert que les bicicletes podran reservar-se mitjançant una app i que les bicis estaran lliures per la ciutat, però treballem també en unes normes de bon ús que seran obligatòries per als usuaris”.\nEn tot cas, Maestro ha volgut indicar que “parlem d’una experiència pilot, el sistema estarà en funcionament 3 o 4 mesos i posteriorment les bicicletes es retiraran per a avaluar el sistema i decidir quin camí seguir en este ajuntament referent a les bicicletes de lloguer”. Des del departament de Mobilitat Urbana es vol concloure incidint que “l’experiència pilot no tindrà cost algun per a l’ajuntament i que, en tot cas, serà l’empresa la responsable de tot el que ocórrega relacionat amb esta, com a casos de vandalisme, robatori de bicicletes, bicis mal estacionades, etc”.\nArtículo anteriorXàtiva acull una jornada sobre la llei valenciana de coordinació de policies locals\nArtículo siguienteEl PP també ha aprovat l’increment de la taxa del Consorci de Residus de la qual culpa al PSPV


La planificació de la proclamació i implementació de la independència s’haurà de portar a terme per organitzacions fora de la legalitat espanyola i amb nivells suficients de clandestinitat sense que això impliqui renunciar per endavant a acords institucionals paral•lels.\nCom que ha assumit que està en guerra, fa ús de tots els mitjans, legals i il•legals al seu abast (tenen un exercit de juristes prevaricadors disposats a vestir de legal el que no ho és o frenar l’acció de la justícia) i un exèrcit en reserva i un altre vestit de policies que ataquen la ciutadania.\nCom en tota guerra, l’estat fa ús de les clavegueres del sistema per a fer accions il•legals. Amb la participació dels mitjans de comunicació espanyols fa propaganda de guerra contra Catalunya, amb jutges prevaricadors hereus del franquisme persegueixen amb acusacions falses, amb la força de l’exèrcit i policia política segresta els nostres líders i activistes, amb atacs financers il•legals i laplicació l’anomenat “dret de l’enemic”.\nPer tant ens hem de preparar a guanyar la seva guerra amb mitjans no violents però amb accions planificades amb intel•ligència i utilitzant sempre l’astúcia, l’enginy i quan convé l’engany.\nDavant la violència de l’estat, actuar no violentament però de forma activa, respondre intel•ligentment a cada atac de l’estat i evitar fer màrtirs. El victimisme pel victimisme ens fa perdre gent activa valuosa i no ens acosta a la independència. En principi, abans que ser segrestat optar per l’exili o la clandestinitat.\n• Partits polítics independentistes (també sobiranistes?)\n• Moviments ciutadans\n• Govern legítim\n• Govern legal\n• Ajuntaments i diputacions\n• Contribuir amb transversalitat política i neutralitat a ajudar en el consens entre partits.\n• Formar i exercitar la ciutadania en la lluita no violenta (amb l’ajut, per exemple de En peu de pau)\n• Mantenir la ciutadania mobilitzada\n• Organitzar i dirigir la ciutadania quan s’hagi de prendre el domini del territori\n• En exili\no Aconseguir aliances, simpaties i suports internacionals\no Denunciar internacionalment les males pràctiques de l’estat espanyol\no Desprestigiar políticament l’estat\no Reivindicar el dret de Catalunya a l’autodeterminació\n• En presó\no Denunciar que l’estat espanyol no és un estat de dret\no Denunciar la justícia espanyola\nDavant això cal actuar amb acció no violenta però intel•ligent evitant tant com es pugui caure a les seves mans. (No fer màrtirs).\n1. Que hi hagi una unitat estratègica, tàctica i d’acció comandada per la Taula de comandament de la República (o com se li vulgui dir).\n2. Que la ciutadania estigui organitzada, formada i exercitada per prendre el control del territori amb mitjans no violents.\n© 2020 Antoni Serrano


Aprèn programació creativa i fomenta els ODS amb “Scratch” (CA) | campusespiral\nInici / Cursos en Català / Aprèn programació creativa i fomenta els ODS amb “Scratch” (CA)\nEn aquest curs aprendràs a guanyar confiança utilitzant i ensenyant Scratch, de forma divertida i simple, i també coneixeràs l’existència d’altres eines similars per aprendre robòtica educativa i pensament computacional que podràs fer servir a distància i sense cost, tot promovent un aprenentatge actiu en els teus alumnes.\nMestres d’infantil, primària o secundària sense necessitat de coneixements previs, interessats en impactar en els seus alumnes per mitjà de la programació educativa, visual i creativa amb Scratch. Dirigit a educadors de qualsevol assignatura o especialitat.\nScratch es pot usar des dels 7 als 16 anys (o més). Si aprens Scratch també podràs usar Scratch Jr, vàlid per a infants en l’etapa prelectora d’infantil.\nTambé pot ser útil per a docents que coneixen Scratch però volen aprendre com ensenyar projectes vinculats al foment dels ODS de l’Agenda 2030.\nQualsevol persona adulta que vulgui aprendre a programar amb Scratch trobarà interès en aquest curs.\nEs recomana ordinador, però es podria seguir el curs amb tablet (de 10 polsades o més).\nUn processador de textos (OpenOffice Writer, MS Word, Google Docs, etc).\nLector d’arxius PDF (Acrobat Reader o similar).\nAprendre què és Scratch, què el fa únic i conèixer aquesta eina pel seu potencial per a les aules.\nPrendre consciència de la importància de desenvolupar les habilitats de pensament computacional a l’aula.\nDesenvolupar habilitats bàsiques per a l’aprenentatge del pensament computacional a l’aula a través de l’eina Scratch.\nConèixer maneres de potenciar l’aprenentatge i l’impacte en qualsevol assignatura o proposta educativa usant Scratch.\nAprendre projectes d’exemple i d’inspiració per a vincular els ODS de l’Agenda 2030 a projectes creatius realitzats amb Scratch.\nPerdre la por a la programació i guanyar seguretat, obrir-nos a tots els avantatges que ens pot aportar la tecnologia creativa.\nPrendre consciència sobre la importància de la tecnologia i en especial de la programació com un llenguatge útil i imprescindible avui dia.\nAprendre l’eina Scratch de forma escalonada, creativa i mitjançant propostes pràctiques.\nAprendre i aplicar els conceptes bàsics de la programació de forma senzilla (en català, castellà i anglès) per a crear una varietat d’aplicacions gairebé ilimitades.\nSaber aplicar Scratch com una eina de creació per a impactar en qualsevol assignatura.\nComprendre i treballar en un entorn col·laboratiu a escala global, com és Scratch i aprendre a tenir en compte els drets d’autor i l’atribució de l’autoria.\nConèixer els avantatges i aconseguir crear un compte ‘Scratch per a educadors’.\nObtenir un conjunt de materials didàctics en format de llibres virtuals innovadors, accessibles i inclusius que podràs emprar a les teves aules que inclouen activitats, vídeos i exemples.\nEls continguts del curs estan estructurats en 5 mòduls, tal com es detalla a continuació:\nMòdul 1: Introducció a Scratch. Animacions amb Scratch (6h)\nEls Objectius de Desenvolupament Sostenible, l’Agenda 2030\nImportància de la tecnologia i la programació avui\nLes habilitats de Pensament Computacional\nLa comunitat Scratch. Reinventa i mira com està fet per dins. Els estudis.\nRepte opcional Converses: Esport inclusiu: l’esport és per a tots! (inclusió, ODS 10)\nEdició bàsica d’imatges en Scratch: mode vectorial i mode bitmap\nRepte Història animada: Prevenim l’escalfament global (ODS 13)\nRepte opcional Música: Crea el teu piano de fruites (música)\nRepte opcional Llapis: Saps fer anar el llapis? (matemàtiques)\nMòdul 2: Jocs de preguntes amb Scratch (6h)\nMetodologies actives: aprendre i equivocar-me: aprenentatge a partir de l’error\nBlocs de moviment i esdeveniments\nSensors, operadors i variables\nRepte: Fem un joc de preguntes i respostes (qualsevol temàtica)\nMòdul 3: El teu primer videojoc o simulador amb Scratch (8h)\nEsdeveniments de teclat i sensors\nLa motxilla. Comentaris en el codi\nRepte videojoc: Fem un joc educatiu per salvar els animals marins del plàstic (ciències, ODS 14)\nRepte opcional: Segon videojoc: L’ocell que escapa de la guerra (pau, ODS 16)\nRepte simulador: Fem un simulador del contagi i vacunació del virus de COVID (salut, ODS 3)\nMòdul 4: Fem un projecte aplicat a la teva assignatura o als ODS (8h)\nProjecte de temàtica lliure: Fem un Projecte per millorar els ODS amb Scratch (o a la temàtica que vulguis)\nMòdul 5: Més enllà de Scratch (2h)\nCom aconseguir un compte Scratch per educadors\nAra que conec Scratch… quines altres eines puc explorar? Code.org, MakeCode, Snap…\nRepte: Breu activitat amb l’eina escollida\nRepte: Breu síntesi de les habilitats apreses i com aplicar-les a l’aula\nRecull de recursos per aprendre i ensenyar Scratch\nLa formació serà completament virtual i es desenvoluparà dins la plataforma Moodle d’Espiral on trobaràs els materials didàctics, els reptes i on podrem compartir aprenent.\nEs penjarà alguns videos de suport per introduir el curs i presentar els reptes, amb explicacions i demostracions. En tot moment podràs comunicar-te amb el professor que t’escoltarà i et respondrà qualsevol dubte, inquietud o suggerència que puguis tenir i et respondrà en menys de 24 hores. Es crearà un grup de xat per fer comunitat.\nPresentarem nous conceptes i coneixements de l’eina d’Scratch i et plantejarem uns reptes per fer i aprendre-fent. Recollirem el que hem après, observant les dificultats trobades i parlarem de les bones pràctiques per a l’ensenyament-aprenentatge de Scratch a l’aula.\nTrobaràs un recull actualitzat de recursos per aprendre i ensenyar Scratch.\nEncara que anirem seguint una planificació temporal, podeu anar explorant el funcionament de l’aula i els seus racons al vostre propi ritme: com més exploreu més aprendreu sobre l’aula. En aquest curs vosaltres sou els protagonistes, sou els qui heu de planificar l’aprenentatge i construir el coneixement. Per a fer-ho podeu comptar amb l’ajuda del formador, els materials i la resta de recursos.\nEs crearà un grup de xat per crear comunitat i resoldre dubtes. És molt recomanable que estigueu subscrits al fòrum i el reviseu periòdicament. Així rebreu en el vostre correu personal una còpia de tots els missatges que el formador enviï a través del fòrum.\nLa realització satisfactòria de les activitats d’Scratch i del projecte final.\nEls participants han de fer entrega del 100% de les activitats avaluables i del projecte i obtenir una avaluació satisfactòria en aquestes per a aprovar el curs. S’ofereixen activitats opcionals de forma extra (no obligatòries).\nMòdul 1 – Repte ODS “Història animada: Al pol nord… fa massa calor!”\nMostra que comprèn la diferència entre personatges, fons i vestits\nCompleix els requisits de l’activitat\nResol l’activitat emprant elements de creativitat i originalitat\nMòdul 2 – Repte ODS “Joc de preguntes (tema lliure)”\nMostra que s’ha iniciat en l’editor d’Scratch i comprèn els elements bàsics (blocs de programació, personatges, escena)\nHa comprès que l’escena s’identifica amb els eixos de coordenades x i y\nMòdul 3 – Repte ODS “Videojoc: L’ocell que escapa de la guerra” o “Simulació: el contagi del COVID-19”\nMostra que ha comprès i sap aplicar els conceptes de variables, repetició i condicionals\nMostra que ha comprès i sap aplicar els conceptes de esdeveniments de teclat, sensors i missatges\nMòdul 4 – Projecte final “Projecte vinculat amb els ODS o una assignatura”\nMostra que ha comprès i sap aplicar el que hem vist fins aquí\nMostra que sap adaptar el que ha après a la seva assignatura i sap utilitzar la seva creativitat per aplicar allò après en un context nou\nCompleix els requisits de l’activitat i busca anar més enllà.\nCrea un projecte original i creatiu\nMòdul 5 – “Activitat amb l’eina escollida”\nMostra capacitat d’exploració i d’adaptació bàsica a una nova eina, semblant a Scratch\nComprèn el potencial d’una eina diferent a la que hem vist al curs i mostra curiositat per a seguir aprenent\nMòdul 5 – Breu síntesi de les habilitats apreses i com aplicar-les a l’aula\nDemostra que sabria aplicar el que ha après en el context de la seva assignatura o el seu context vital i sap trobar maneres en que li poden ser útils els recursos apresos.\nParticipació en fòrums i xat\nMostra habilitat per a realitzar aportacions positives i constructives als canals de participació social\nRecolza els companys i ajuda a crear un bon ambient d’aprenentatge\nDemana ajuda quan la necessita\nMostra capacitat d’argumentació i per a relacionar nous conceptes\nActitud positiva de superació i d’aprenentatge d’un mateix\nParticipació positiva en els canals socials\nEntrega de les activitats obligatòries\nCreativitat, originalitat i desig d’anar més enllà del que es proposa


Urbanisme dóna el vistiplau al POUM de Peramola — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Urbanisme dóna el vistiplau al POUM de Peramola\nUrbanisme dóna el vistiplau al POUM de Peramola\nEl municipi preveu un creixement mÃ xim de 120 habitatges en els prÃ²xims 20 anys L'Ajuntament haurÃ de presentar ara un text refÃ³s amb unes petites modificacions\nLa comissiÃ³ territorial d'Urbanisme de Lleida ha aprovat finalment aquest dijous el nou Pla d'OrdenaciÃ³ UrbanÃstica Municipal (POUM) de Peramola. Ara l'Ajuntament haurÃ de presentar un text refÃ³s amb unes petites prescripcions que s'han sol.licitat i ja es podrÃ complir l'acord per publicar-lo.\nEl municipi alturgellenc, repartit en diferents nuclis de poblaciÃ³, no disposava de normes de planejament i per aixÃ² el Departament de PolÃtica Territorial i Obres PÃºbliques va fixar-hi unes directrius provisionals l'any 2009 a l'espera que elaborÃ©s el document urbanÃstic.\nSegons informa l'ACN, el director general d'Urbanisme, AgustÃ Serra, ha assegurat que "es tracta d'un document molt ben redactat, a l'estil del Oliana, fet pel mateix equip tÃ¨cnic". El POUM "relliga el teixit urbÃ existent a travÃ©s de la delimitaciÃ³ de diferents polÃgons d'actuaciÃ³ per possibilitar petits espais residencials", ha explicat. En tot el municipi es preveu un creixement potencial de 120 habitatges en els prÃ²xims 20 anys.


Escalant pel món: Info Pràctica per Jordània\nInfo Pràctica per Jordània\nNosaltres vàrem estar uns 16 dies a Jordània. Del 13 al 29 al d'octubre i vam enganxar una mica de calor.\nLa millor època és entre els mesos de novembre a febrer.\nPel que fa a la moneda varem canviar al arribar al aeroport. La moneda és el dinar jordà i el canvi gairebé era 1dj-1€.\nLa primera nit la vam passar a Amman al hotel Select Aman, de selecte poc però prou bé per fer una nit. En canvi la ultima nit la vam passar a Màdaba que esta més aprop del aeroport que Amman, a més a més el poblet és interessant, turístic però força tranquil, crec que és millor fer nit a Madaba que Amman, el hostel a Madaba es deia Madaba Hotel i ens va agradar, l'esmorçar és molt familiar doncs es serveix en la cuina dels propietaris.\nEl trajecte d'Amman a Wadi Rum el vam fer amb el Mohamed un taxista amb el que ens vam posar en contacte per telèfon des de casa i ho vam deixar lligat per que ens vingues a buscar a Amman.\nL'allotjament a Wadi Rum va ser a casa l'Ali, ell i la seva família tenen una casa preparada per tenir gent, tracten bastant amb escaladors i l'Ali es coneix els peus de via, el seu mail sun_rise_camp@yahoo.com.\nAlgunes imatges de casa l'Alí:\nl'hora de l'esmorzar\nl'hora de sopar\nL`Ali's place un molt bon lloc per menjar, com sempre arros i pollastre o pollastre i arrós\nEls últims dies van fer una mica de turisme, vam anar en micro bus a Petra a on hi vam passar un dia, un lloc increible, com carai van poder construir tot allò?!\nooh!! k makuuuu!\ndesprés d'un bona pujada arribema davant del monestir...impressionant\nAmb el Mohamed, el taxista, varem anar al Mar Mort, ens van clavar 12 € per entrar a la platja que teòricament era publica i a més amb un parell d'hores ja en varem tenir prou. Tot i així, és un lloc únic, i va valer la pena una remullada en una aigua tan salada.\ntípica foto però molt divertida i no te "truco"\nI aquest ha estat el nostre viatge a Jordània, tant per mi com pel Quim ha estat una molt bona experiencia, el desert del Wadi Rum, els paisatges, la gent tenen quelcom d'especial que ens ha deixat molt bon record. I sobre l'escalada...que dir..increible, terreny d'aventura amb unes grans vies i unes espectaculars parets, un lloc altament recomanable per una escapadeta de 15 dies.\nPublicat per lali i quim a 8:56\nEtiquetes de comentaris: Jordania\nanys i anys...per molts anys!!\nEscalant a Jordània\nJordania: Thamunike i Mar Roig\nMés vies al Wadi Rum\nUltimes escalades a Wadi Rum